Vlajka Južného Sudánu

Vlajka Južného Sudánu bola prijatá po podpísaní Všeobecnej mierovej zmluvy, ktorá ukončila druhú sudánsku občiansku vojnu. Pôvodne bola vlajka používaná oslobodzovacou armádou sudánskeho ľudu.

Rozloženie vodorovných pruhov je podobné ako na kenskej vlajke. Skladá sa z troch farebných pruhov, medzi ktoré sú vložené dva úzke biele pruhy, a modrého klinu so zlatou päťramennou hviezdou cípom vľavo. Poradie farieb pruhov je zhora: čierna, biela, červená, biela, zelená. Farby reprezentujú národ Južného Sudánu (čierna), krv preliatu v boji za slobodu (červená), úrodnú zem (zelená) a vody životodarného Nílu (modrá). Zlatá hviezda – tzv. Betlehemská hviezda – symbolizuje jednotu štátov, z ktorých sa Južný Sudán skladá.

 Pozri aj  
 Južný Sudán
 Hymna Južného Sudánu

Južný Sudán
Kategória:Južný Sudán